A4-0067/95

Πρόταση ψηφίσματος σχετικά με τους προσανατολισμούς του προϋπολογισμού 1996 Τμήμα Ι - Ευρωπαϊκό Κοινοβούλιο/παράρτημα: Διαμεσολαβητής, Τμήμα ΙΙ - Συμβούλιο Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών

Το Ευρωπαϊκό Κοινοβούλιο,

- έχοντας υπόψη τον προϋπολογισμό 1995 ((ΕΕ L 369 της 31/12/1994)),

- έχοντας υπόψη την έκθεση της Επιτροπής Προϋπολογισμών (A4-0067/95),

Α. υπενθυμίζοντας ότι υπεβλήθη διορθωτικός και συμπληρωματικός προϋπολογισμός 1/95 (C4-0083/95) προκειμένου να αντιμετωπισθούν οι συνέπειες της διεύρυνσης[semigr ] ότι το οικονομικό έτος 1996 θα κυριαρχείται εξίσου από το ζήτημα αυτό,

Β. διαπιστώνοντας ότι η αξία του Ecu έχει μειωθεί σε σχέση με το FB κατά 2,5% σε διάστημα 12 μηνών και ότι αυτή η κατάσταση επηρεάζει ιδιαιτέρως τους προϋπολογισμούς διοικητικής λειτουργίας των θεσμικών οργάνων,

Γ. υπογραμμίζοντας ότι η κατάρτιση του προϋπολογισμού για το 1996 θα πρέπει να βασισθεί σε πνεύμα λιτότητας για τη διάθεση των δημοσιονομικών πόρων, να επιδιώξει τη διαφάνεια στη διαχείριση των πιστώσεων και να εμβαθύνει στις μεθόδους εργασίας που επιτρέπουν την εκτίμηση των πραγματικών αναγκών των ενδιαφερομένων οργάνων,

1. κρίνει ότι, με βάση τις μακρο-οικονομικές προβλέψεις, θα πρέπει να αυξηθεί κατά 4,2% η κατηγορία 5 των «διοικητικών δαπανών» των δημοσιονομικών προοπτικών, ή άλλως να προικοδοτηθεί με πιστώσεις ύψους 4,191 δισεκατ. Ecu σε τιμές 1996[semigr ]

2. υπογραμμίζει ότι η διάθεση των πιστώσεων αυτών εξαρτάται από την τήρηση των διατάξεων της διοργανικής συμφωνίας της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού και ειδικότερα του άρθρου 19 ((«Με μέριμνά τους τη χρηστή δημοσιονομική διαχείριση, το Ευρωπαϊκό Κοινοβούλιο, το Συμβούλιο και η Επιτροπή φροντίζουν να αφήσουν, στο μέτρο του δυνατού, κατά τη διαδικασία έγκρισης του προϋπολογισμού, και υπό την επιφύλαξη της παρ. 21, διαθέσιμα περιθώρια εντός των ανωτάτων ορίων των διαφόρων κατηγοριών, έτσι ώστε να είναι δυνατόν, σε περίπτωση ανάγκης, να εγγραφούν κατά τη διάρκεια του οικονομικού έτους συμπληρωματικές πιστώσεις χωρίς προηγούμενη αναθεώρηση των δημοσιονομικών προοπτικών (ΕΕ C 331 της 7.12.93, σ. 1).)), και ότι, υπό τις συνθήκες αυτές, καθίσταται αναγκαίος ο καθορισμός αιτιολογημένων προτεραιοτήτων σε κάθε όργανο[semigr ]

3. διευκρινίζει ότι η αρμόδια επιτροπή του έχει καλέσει τα ενδιαφερόμενα θεσμικά όργανα να υποβάλουν τις πολυετείς προβλέψεις τους κατανέμοντας τις δαπάνες διοικητικής λειτουργίας σε τέσσερις διαφορετικές κατηγορίες: δαπάνες για τα Μέλη και το προσωπικό[semigr ] δαπάνες ακινήτων[semigr ] άλλες στεγαστικές δαπάνες[semigr ] δαπάνες για την πληροφορική[semigr ] επιμένει επί της ανάγκης να εξασφαλισθεί ότι τα στοιχεία αυτά θα είναι ενημερωμένα και διαθέσιμα με ετήσια κατανομή πριν από την εκπόνηση του σχεδίου προϋπολογισμού για το 1996[semigr ]

4. επισημαίνει σχετικά την κατακόρυφη άνοδο των δαπανών για ακίνητα και των άλλων στεγαστικών δαπανών[semigr ] κρίνει απολύτως απαραίτητο, υπό αυτές τις συνθήκες, τον προγραμματισμό οιασδήποτε νέας δαπάνης σε αυτόν τον τομέα, η οποία θα πρέπει να λαμβάνεται υπόψη στο πλαίσιο μιας επαρκούς αξιολόγησης και σύμφωνα με τις διατάξεις του δημοσιονομικού κανονισμού και των προγενεστέρων σχετικών ψηφισμάτων του[semigr ] ζητεί να εκπονηθεί κατάλογος των διαφόρων μορφών στρατηγικών στέγασης που εφαρμόζουν επί του παρόντος τα θεσμικά όργανα[semigr ]

5. ζητεί από κάθε θεσμικό όργανο να δώσει συγκεκριμένα στοιχεία μέσω ενός αναλυτικού προϋπολογισμού όσον αφορά την κατανομή των διοικητικών δαπανών και να ενσωματώσει το σχετικό έγγραφο στην έκθεση που αφορά την κατάσταση προβλέψεων των εσόδων και των δαπανών[semigr ] διευκρινίζει ότι ο εν λόγω αναλυτικός προϋπολογισμός θα πρέπει, λαμβάνοντας υπόψη την ιδιαιτερότητα εκάστου θεσμικού οργάνου, να καθιστά σαφείς τις δαπάνες που αφορούν τις συνεδριάσεις και τις συνόδους, τα Μέλη, το μη κατανεμημένο προσωπικό πλαισίωσης, τα κτήρια και την ασφάλεια, τον εξοπλισμό, την πληροφορική, την ενημέρωση, τη μετάφραση, τις τηλεπικοινωνίες και τα ταχυδρομικά τέλη, καθώς και τις διάφορες δαπάνες λειτουργίας[semigr ] υπογραμμίζει ότι η παρουσίαση αυτή των δαπανών θα ενισχύσει τη δημοσιονομική διαφάνεια[semigr ]

6. επιθυμεί να υπογραμμίσει ότι θα λάβει υπόψη κάθε αίτημα δημιουργίας νέων θέσεων ή αναβάθμισης/μετατροπής υφισταμένων θέσεων εφόσον συνοδεύεται από κατάλληλη αιτιολόγηση και στηρίζεται σε εκθέσεις αποτίμησης και αναδιάταξης των ανθρωπίνων πόρων[semigr ]

7. ζητεί υπό την έννοια αυτή, από τα ενδιαφερόμενα θεσμικά όργανα να του υποβάλουν πριν από την πρώτη ανάγνωση του σχεδίου προϋπολογισμού για το 1996, και το αργότερο στις 30 Ιουνίου 1995, οργανογράμματα κατά διεύθυνση ή κατά ομάδα υπηρεσιών, αναλόγως της διοικητικής τους οργάνωσης, συνοδευόμενα από τις απαιτούμενες πληροφορίες ώστε να είναι δυνατή η επαλήθευση των ιεραρχικών δομών καθώς και των υφισταμένων σχέσεων και των καθηκόντων που έχουν ανατεθεί στο προσωπικό[semigr ]

8. υπογραμμίζει την προσήλωσή του στην αποτελεσματικότητα και την ανεξαρτησία του ευρωπαϊκού λειτουργήματος και ζητεί από τα όργανα να του υποβάλουν πριν από την πρώτη ανάγνωση του σχεδίου προϋπολογισμού 1996, τα συγκεκριμένα διοικητικά μέτρα που έλαβαν για την εφαρμογή των διατάξεων του κανονισμού υπηρεσιακής καταστάσεως των υπαλλήλων, και ιδιαιτέρως του παραρτήματος VII αυτού, υπενθυμίζοντας συγχρόνως τα πορίσματα της ετήσιας έκθεσης του Ελεγκτικού Συνεδρίου για το οικονομικό έτος 1993 ((ΕΕ C 327 της 24-11-1994))[semigr ]

9. υπενθυμίζει το ενδιαφέρον του για τη διοργανική συνεργασία και καλεί τα ενδιαφερόμενα θεσμικά όργανα να προτείνουν στο Κοινοβούλιο πρωτοβουλίες και συγκεκριμένες περιπτώσεις από κοινού ανειλημμένων καθηκόντων, ιδίως, μεταξύ άλλων, της πολιτικής για τα ακίνητα, στο πλαίσιο των προσλήψεων προσωπικού γενικώς και ιδιαιτέρως υπηκόων των νέων κρατών μελών της Ένωσης και στο πλαίσιο της επαγγελματικής κατάρτισης[semigr ]

10. έχοντας βαθύτατη επίγνωση της ανάγκης κατάλληλης πληροφόρησης των ευρωπαίων πολιτών όσον αφορά τις πολιτικές της ΕΚ, καλεί τα αρμόδια όργανα του Κοινοβουλίου να αναδιαρθρώσουν ριζικά την πολιτική τους για την πληροφόρηση και μάλιστα σε συνεργασία με τα λοιπά θεσμικά όργανα[semigr ] προτείνει την εντολή στις υπηρεσίες της Επιτροπής και του Ευρωπαϊκού Κοινοβουλίου να δρομολογήσουν μία ευρύτατη συνεργασία μεταξύ τους[semigr ] τονίζει ότι προτίθεται να μελετήσει τα αποτελέσματα της προσπάθειας αυτής πριν από τις 30 Σεπτεμβρίου 1995 και προτού λάβει απόφαση όσον αφορά την πρώτη ανάγνωση του προϋπολογισμού 1996[semigr ]

11. υπενθυμίζει το αίτημά του που διετύπωσε στο σχετικό ψήφισμα της 27ης Οκτωβρίου 1994 κατά την πρώτη ανάγνωση του σχεδίου προϋπολογισμού 1995 ((ΕΕ C 323 της 21.11.1994, σ. 133)) για την έγκριση σχεδίου αποφάσεως που θα αφορά την εναρμόνιση των ελαχίστων εγγυημένων συνθηκών κοινωνικής ασφάλισης για τους βοηθούς των βουλευτών που εργάζονται ιδίως στις Βρυξέλλες[semigr ] καλεί τους αρμόδιους φορείς (Σώμα των Κοσμητόρων και Προεδρείο) του Κοινοβουλίου να εξετάσουν το θέμα ώστε να συμπεριλάβουν τις σχετικές τους αποφάσεις στο σχέδιο προϋπολογισμού του Κοινοβουλίου για το 1996[semigr ]

12. τονίζει ότι το STOA θα πρέπει να ανταποκριθεί στο αίτημα να επικουρεί το Κοινοβούλιο και τα όργανά του[semigr ] ότι το διοικητικό του πλαίσιο δεν θα πρέπει να ενθαρρύνει τη δημιουργία παραλλήλων υπηρεσιών, αντίθετα μάλιστα θα πρέπει να αποτελέσει την γενεσιουργό πηγή μίας σύμπραξης εντός της Γενικής Γραμματείας του Κοινοβουλίου[semigr ] ότι η προσέγγιση αυτή θα πρέπει να στηρίζεται στην ετήσια έκθεση για το «screening»[semigr ] θεωρεί ως εκ τούτου ότι οι αποφάσεις για το 1996 θα πρέπει να είναι ξεχωριστές από εκείνες που θα ληφθούν και θα αφορούν τη διάρκεια της εντολής έχοντας ως έρεισμα μια κατάλληλη αξιολόγηση των ερευνητικών δυνατοτήτων του Κοινοβουλίου, και ότι οι βραχυπρόθεσμες αποφάσεις, όπως είναι όσες λαμβάνονται για το 1996, δεν θα πρέπει να αποβαίνουν εις βάρος των μεσοπροθέσμων αποφάσεων[semigr ] ότι τα συμπεράσματα της Επιτροπής Ελέγχου του Προϋπολογισμού θα πρέπει να αποτελούν το φάρο του Κοινοβουλίου καθοδηγώντας το, σχετικά με το θέμα αυτό, κατά την εκπόνηση της γνωμοδότησής του όσον αφορά το σχέδιο πλαίσιο για το 1996[semigr ]

13. ζητεί να επανεξεταστούν οι υπηρεσίες πρόσβασης στο Κοινοβούλιο για αναπήρους κατά το 1995[semigr ]

14. διευκρινίζει ότι, στο πλαίσιο της πρώτης ανάγνωσης του σχεδίου προϋπολογισμού για το 1996, θα έχει ως οδηγό του τα αποτελέσματα της εκτέλεσης των πιστώσεων του προϋπολογισμού 1994, εφόσον μάλιστα οι διοικητικές δαπάνες απέκτησαν κατά τα τελευταία χρόνια εναρμονισμένη ονοματολογία[semigr ]

15. αναθέτει στον Πρόεδρό του να διαβιβάσει το παρόν ψήφισμα στα ενδιαφερόμενα θεσμικά και άλλα όργανα καθώς και στην Επιτροπή.